Document ID: 32002D0941

Komission päätös,
tehty 29 päivänä marraskuuta 2002,
Venäjältä peräisin olevien kalastus- ja vesiviljelytuotteiden tuontia koskevista erityisistä edellytyksistä tehdyn päätöksen 97/102/EY muuttamisesta ja päätöksen 2002/808/EY kumoamisesta
(tiedoksiannettu numerolla K(2002) 4755)
(ETA:n kannalta merkityksellinen teksti)
(2002/941/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 11 artiklan 1 kohdan,
sekä katsoo seuraavaa:
(1) Venäjältä peräisin olevien kalastus- ja vesiviljelytuotteiden tuontia koskevista erityisistä edellytyksistä 16 päivänä tammikuuta 1997 tehdyssä komission päätöksessä 97/102/EY(3) todetaan, että Venäjän federaation kalastuskomitea, jota avustaa kansallinen terveys- ja tautivalvontakomitea (Goskomsanepidnadzor), on Venäjän toimivaltainen viranomainen, joka tarkastaa ja todistaa, että kalastus- ja vesiviljelytuotteet täyttävät direktiivin 91/493/ETY vaatimukset.
(2) Venäjän hallinnon uudelleenjärjestelyn vuoksi komissio teki Venäjältä peräisin olevien kalastus- ja vesiviljelytuotteiden tuontia koskevista erityisistä edellytyksistä tehdyn päätöksen 97/102/EY muuttamisesta 16 päivänä lokakuuta 2002 päätöksen 2002/808/EY(4), jolla muutettiin kalastustuotteille terveystodistuksia myöntävän toimivaltaisen viranomaisen nimi sekä nimettiin laitosten ja alusten tarkastamisesta ja hyväksymisestä vastaava viranomainen. Päätöksessä 2002/808/EY nimetyllä tarkastusyksiköllä ei kuitenkaan ole toimivaltaa hyväksyä laitoksia ja aluksia. Kalastustuotteille terveystodistuksia myöntävä toimivaltainen viranomainen on Venäjän federaation kansallinen kalastuskomitea. Sitä avustaa Kalastustuotteiden laadun ja turvallisuuden valtakunnallinen keskus (National Fish Quality), joka toimii laitosten ja alusten hyväksymisestä ja rekisteröimisestä vastaavana yksikkönä. Tämä uusi toimivaltainen viranomainen pystyy tehokkaasti tarkastamaan voimassa olevan lainsäädännön soveltamisen.
(3) Päätöksen 97/102/EY sanamuoto olisi yhdenmukaistettava eräistä kolmansista maista peräisin olevien kalastus- ja vesiviljelytuotteiden erityisistä tuontivaatimuksista myöhemmin tehtyjen komission päätösten kanssa.
(4) Päätös 97/102/EY olisi sen vuoksi muutettava vastaavasti ja päätös 2002/808/EY olisi kumottava.
(5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 97/102/EY seuraavasti:
1) Korvataan 1 artikla seuraavasti:
" 1 artikla
Venäjän federaation kansallinen kalastuskomitea, jota avustaa Kalastustuotteiden laadun ja turvallisuuden valtakunnallinen keskus (National Fish Quality), on Venäjän toimivaltainen viranomainen, joka tarkastaa ja todistaa, että kalastus- ja vesiviljelytuotteet ovat direktiivin 91/493/ETY vaatimusten mukaisia."
2) Korvataan 2 artikla seuraavasti:
" 2 artikla
1. Venäjältä yhteisöön tuotavien kalastustuotteiden on täytettävä 2, 3 ja 4 kohdassa säädetyt edellytykset.
2. Jokaiseen lähetykseen on kuuluttava numeroitu, asianmukaisesti täytetty, päivätty ja allekirjoitettu, yhdelle liuskalle laadittu alkuperäinen terveystodistus, jonka malli on liitteessä A.
3. Tuotteiden on tultava liitteessä B olevassa luettelossa mainitusta hyväksytystä laitoksesta, tehdasaluksesta, kylmävarastosta tai rekisteröidystä pakastusaluksesta.
4. Jos on kyse muista kuin irtotavarana olevista säilykkeiden valmistukseen tarkoitetuista jäädytetyistä kalastustuotteista, pakkaukseen on merkittävä pysyvin kirjaimin ilmaisu 'RUSSIA' ja alkuperälaitoksen, -tehdasaluksen, -kylmävaraston tai -pakastusaluksen hyväksyntä- tai rekisterinumero."
3) Korvataan 3 artiklan 2 kohta seuraavasti:
"2. Todistuksessa on oltava Kalastustuotteiden laadun ja turvallisuuden valtakunnallisen keskuksen (National Fish Quality) edustajan nimi, virka-asema ja allekirjoitus sekä keskuksen virallinen leima, joiden tulee olla merkitty todistukseen tehtyjen muiden hyväksymismerkintöjen väristä poikkeavalla värillä."
4) Korvataan liite A tämän päätöksen liitteellä.
2 artikla
Kumotaan päätös 2002/808/EY.
3 artikla
Tätä päätöstä sovelletaan 15 päivästä helmikuuta 2003. Päätöksen 2 artiklaa sovelletaan kuitenkin 30 päivästä marraskuuta 2002.
4 artikla
Tämä päätös on osoitettu kaikille jäsenvaltioille.
Tehty Brysselissä 29 päivänä marraskuuta 2002.

Labels: 0
3
18
6